text: শামীম হায়দার পাটোয়ারী বাংলাদেশী রাজনীতিবিদ এবং গাইবান্ধা-১ সুন্দরগঞ্জ আসনের সংসদ সদস্য। তিনি ২০১৮ সালে শূন্য আসনে উপ-নির্বাচনে জাতীয় পার্টি থেকে সংসদ সদস্য হিসেবে নির্বাচিত হয়েছেন।
  
  জন্ম ও শিক্ষাজীবন
  শামীম হায়দার পাটোয়ারীর জন্ম সুন্দরগঞ্জ উপজেলায়
  
  পৈতৃক নিবাস রংপুরের পীরগাছা থানায়। বাবা প্রফেসর ড. মফিজুন ইসলাম পাটোয়ারী ছিলেন ঢাকা বিশ্ববিদ্যালয়ের আইন বিভাগের অধ্যাপক।
  
  ব্যারিস্টার শামীম উদয়ন উচ্চ মাধ্যমিক বিদ্যালয় থেকে এসএসসি ও নটর ডেম কলেজ থেকে এইচএসসি পাশ করার পর ঢাকা ইন্টারন্যাশনাল ইউনিভার্সিটি থেকে এলএলবি (অর্নাস) সম্পন্ন করেন। এরপর ইউনিভার্সিটি অব লন্ডন থেকেও এলএলবি (অর্নাস) করেছেন। একই বিশ্ববিদ্যালয় থেকে পিজি সার্টিফিকেট অন ইনটেলেকঢুয়াল প্রোপাটি ল’ ডিগ্রি নেন। বিভিসি (পিজি ডিপ্লোমা ইন প্রফেশনাল অ্যান্ড লিগ্যাল স্কিলস) করেছেন সিটি ইউনিভার্সিটির ইনস অব কোর্ট স্কুল অব ল’ (আইসিএসএল) থেকে। এছাড়া ঢাকা ইন্টারন্যাশনাল ইউনিভার্সিটি থেকে হিউম্যান রাইটসের ওপর ডিপ্লোমা করেছেন।
  
  ২০০৭ সাল থেকে বাংলাদেশের সুপ্রিম কোর্টে আইনজীবী হিসেবে তালিকাভুক্ত। সিনিয়র আইনজীবী ব্যারিস্টার আমীর-উল-ইসলামের সরাসরি তত্ত্বাবধানে তাঁর প্রধান সহকারী হিসেবে চার বছর কাজ করেছেন। বর্তমানে পাটোয়ারী জুরিস্ট অ্যান্ড এসোসিয়েটসের হেড অব চেম্বার।
  
  দেশে-বিদেশে আয়োজিত আইন ও মানবাধিকার বিষয়ক প্রচুর আন্তর্জাতিক কনফারেন্স, সেমিনার ও ওয়ার্কশপে অংশ নিয়েছেন তিনি। পত্র-পত্রিকায় নিয়মিত আইন বিষয় কলাম লিখেন তিনি। টেলিভিশন আলোচনায়ও তার উপস্থিতি প্রায় নিয়মিত।
  
  কর্মজীবন
  পেশায় আইনজীবি শামীম হায়দার পাটোয়ারী রাজনীতির সঙ্গে সক্রিয় ভাবে যুক্ত আছেন। জাতীয় পার্টির অতিরিক্ত মহাসচিব তিনি।  তিনি প্রথমবার সংসদ সদস্য নির্বাচিত হয়েছেন।
  
  রাজনৈতিক জীবন
  
  তথ্যসূত্র
  
  বহি:সংযোগ
   ১০ম জাতীয় সংসদের নির্বাচিত সংসদ সদস্যদের তালিকা
  
  বিষয়শ্রেণী:জাতীয় পার্টির রাজনীতিবিদ
  বিষয়শ্রেণী:বাংলাদেশী মুসলিম
  বিষয়শ্রেণী:দশম জাতীয় সংসদ সদস্য
  বিষয়শ্রেণী:একাদশ জাতীয় সংসদ সদস্য
title: শামীম হায়দার পাটোয়ারী